'नया रास्ता' (रश्मि प्रकाशन, लखनऊ) हरे प्रकाश उपाध्याय का ‘खिलाड़ी दोस्त तथा अन्य कविताएँ’ (2009) के बारह वर्ष बाद प्रकाशित दूसरा कविता-संग्रह है।
'नया रास्ता' (रश्मि प्रकाशन, लखनऊ) हरे प्रकाश उपाध्याय का ‘खिलाड़ी दोस्त तथा अन्य कविताएँ’ (2009) के बारह वर्ष बाद प्रकाशित दूसरा कविता-संग्रह है। यह आगमन एक ऐसे दौर में हुआ है, जब बहुत से पुराने रास्ते अप्रासंगिक होकर ज़हरीली वैचारिक खरपतवारों से घिर चुके हैं। उन पर चलकर बड़े क़द की मनुष्यता के लिए कोई अग्निधर्मी स्वप्न देखना संभव नहीं रह गया है, ऐसे हालात में हरे प्रकाश के अंदर के कवि का हौसला इन जटिल और भयावह हालात में भी टूटकर बिखरा नहीं है। उनके कविता-संग्रह का नाम और इसमें शामिल कविताएँ इसका प्रमाण हैं।